Saeima ir pieņēmusi un Valsts  
prezidents izsludina šādu likumu:

**Grozījumi likumā "Par valsts sociālo apdrošināšanu"**

Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.; 2017, 156., 242. nr.; 2018, 225. nr.; 2019, 75., 240. nr.; 2020, 37., 240.A nr.; 2021, 121.B, 234.A, 246. nr.; 2022, 66.A, 238. nr.; 2023, 75. nr.) šādus grozījumus:

1. Papildināt likumu ar 6.1 pantu šādā redakcijā:

"**6.1 pants. Citu personu tiesības**

Personām, par kurām ar sociāli apdrošināmo personu un obligāti sociāli apdrošināmo personu atbilstoši to nodarbinātībai, vecumam, veselības stāvoklim un sociālās apdrošināšanas veidiem Fizisko personu reģistrā ir iekļautas Fizisko personu reģistra likuma 11. panta pirmās daļas 36. punktā noteiktās ziņas (turpmāk - partneris), ir šā likuma 5. panta pirmajā un trešajā daļā, 6. panta ceturtās daļas 6., 8. un 13. punktā un piektās daļas 5., 7. un 9. punktā noteiktās tiesības."

2. Papildināt 27.1 pantu ar 11. daļu šādā redakcijā:

"(11) Šā panta otrās un astotās daļas nosacījumi attiecas arī uz personas, kurai piešķirts sociālās apdrošināšanas pakalpojums, valsts sociālais pabalsts vai izdienas pensija, partneri."

Likums stājas spēkā 2024. gada 1. jūlijā.

Likums Saeimā pieņemts 2023. gada 9. novembrī.

Valsts prezidents *E. Rinkēvičs*

Rīgā 2023. gada 22. novembrī